ارسطو موجررد ۱۹۷۳-جو ایلده اردبیلده آنادان اولوب.تبریز آزاد ایسلام اونیوئرسیتئتین سوسیولوگییا فاکولتهسینی ماگیستراتورا پیلله سینی بیتیریب. ۱۹۹۴ -جی ایلدن ادبی فعالیته باشلاییب.
دوشوندوکجه دوشوروک... .
هارا گئدیرم هارا گئدیرسن هارا گئدیریک،
هارا گئتدیلر ،هارا گئدیرلر،هارا گئده جک لر !
من ،سن ،او،اوبیریسی ...
آخی دنیز ایندی لر چوخ ماوی اولمور
و بو گونلر یئنه گونلرین رنگی سارالیر ساعات-ساعات.
تانری یئره گلسه ایدی بیر آخشام
و گولدانلارین زیان ائتدیینی سوزسه ایدی کئشگه،
بیر آز سوساردیم .
وئجیمه اولماسادا توزلو خییابانلار،
بوش اوتوبوسلارا بس نئیله یه جه یم ؛
داشقالاق اولموش گنجلیین گلینجیینه نئجه!
من همیشه اولانلاردان اوزاق دانیشیرام ،
اودور کی مندن اینجییر اوزو بری باخمایان یوللار ...
آمما اونلاردا بیلیرلر کی کیمسه منیم دک
و آغیز بوغوز بیر بارداق قارا شراب دک تانیمیر
هله اسیمی یؤنسوز یئللری و باشیمین بلاسی دا ائله بودور !
چیلپاقلیقدان هورکن شهرین بؤیوک قاپیسینی آچماق،
یالنیز چیلپاق دئولرین ایشی دیر.
ایشیق آغاجلارینین باشی آغرییا دوشنده
قارانلیغا دوشور کوچه لر
و بونو نه یوخاری خییابانداکیلار نه ده کی آشاغیداکیلار بئله سایمیر.
باخما،من اوزومه سالیب باغیریرام،
یوخسا قارغالار خبرین نه اولدوغونون فرقینده بئله دئییل لر
و حیات همیشه گؤزل اولمور...
قوی منی قیناسین آغالار !
زور دئییل کی من و باشقا آلاقلارا همیشه گؤزل دئییل.
باردا، رُرژلارین ایشیغی گؤزه دوشـــن کیمی گؤزومه دوشور,
بیلینمز اؤنده کی سئومه یه جکلریم
و صاباحلاری اؤلسمده, اؤلمه سم ده ,
مین ایل اؤنجه و مین ایل سونرانین اسکیلیینی یاشایاجایام .
دوغرودور ایندی اؤزومو تئز-تئز ایتیریرم
یادیمدا بیر شئی قالمیر و دؤزه بیلمیرم هر نه یه آنجاق بیلیرم،
یوللاردان سوروش ایندی: نه گلدی بونداکی پولاد عصب لره؟
هانی او پولاد عصب لریم!
و ساوالانی،سهندی،اؤیله جه قاراداغین سیرا داغلارینی,
سینیرلریندن اؤتوردویوم دمیر آیاقلاریمین گوجو؟!
نییه توکندی تئز، و نه تئز !
گؤز قیرپیمییجا سئویشمه دیک هئچ،
او، اؤزوموزه ساخلادیغیمیز آیی ماغاراسیندا!
داش دوشدو چالایا!
و من ساندیم کی اورادا گئجه یاغیشیندان قالان سویا دوشموش,
آیین سیماسی داغیلدی؛
آنجاق دئییل، دئییرلر آی یئرینده دیر.
ساده جه بیر آزدان داشلار بوغولاجاقلار .
نه سئوینمه یه دَیَر نه ده آغلاماغا،
دیوارلاری بئیینین ایچینده اوچورمالییق.
یوخسا ،قالسالار یاخشی دیر .
هارا گئتدیلر، هارا گئدیرم !
رنگی قارالیر ثانیه-ثانیه قانیمین
و شهرلری ائولرینه اوخشایان ,
اوزاقداکی اوزجه بنزرلریمین خولیالارینی دوشونورم،
خولیالارینین الوانلیغینی...
توزلوخییابانلار، بوش اوتوبوسلار، هورکن شهر ،
اسیمی یؤنسوز یئلل لر،
گؤزه دوشن رُژ ایشیقلاری...
هارا گئدیریک؟!
ا...ی پولاد عصب لریم
ا...ی دمیر آیاقلاریم دوشوندوکجه دوشدوم
azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab